google/wiki40b huggingface dataset:
Marie Valerie av Østerrike

Liv

Marie Valeries mor Elisabeth valgte å føde sitt fjerde barn i Budapest som en gest til Ungarn som lå hennes hjerte nær. Det var første gang på flere hundre år at et kongelig barn ble født i landet, og Marie Valerie ble straks kalt «Det ungarske barnet». Keiserinne Elisabeth snakket ungarsk med sin datter og de to tilbrakte mye tid sammen i Budapest og i sommerresidensen Gödöllö-slottet i komitat Pest, øst for Budapest. Senere utviklet Marie Valerie holdninger som gikk mer i retning av tysk (østerriksk) nasjonalisme.
Prinsesse Marie Valerie ble 31. juli 1890 gift med erkehertug Franz Salvator. Bryllupet fant sted i den keiserlige sommerresidens i Bad Ischl. Paret kjøpte i 1895 Wallseeslottet fra Alfred av Sachsen-Coburg-Gotha. Slottet ligger i landsbyen ved samme navn, på en høyde over Donau i den delen av delstaten Niederösterreich som gjerne kalles Mostviertel og hvor fruktdyrking er en viktig næring. Erkehertuginnen ble kalt «Engelen fra Wallsee» og huskes for sitt velgjørenhetsarbeid overfor lokalbefolkningen.
Ektemannen Franz Salvator av Østerrike–Toskana innledet et forhold til Stephanie Richter (1891–1972) og fikk i desember 1914 en sønn med henne. Stephanie ble født i Ungarn og påbegynte ballettutdannelse i Wien som hun aldri fullførte. Hun sto senere i forbindelse med en rekke velhavende menn i Berlin og Paris og ble av amerikanerne vurdert som spion for Tyskland under den andre verdenskrigen. Hun fikk sin prinsessetittel zu Hohenlohe-Waldenburg-Schillingsfürst etter å ha giftet seg med Friedrich Franz zu Hohenlohe-Waldenburg-Schillingsfürst. Angivelig hadde hun overbevist sin ektefelle om at barnet konsipert med Franz Salvator, var hans. Etter den andre verdenskrigen arbeidet hun for amerikanske og tyske magasiner og samarbeidet med blant andre Axel Springer.
Etter Habsburgernes fall ga Marie Valerie avkall på alle formelle posisjoner og klarte dermed å beholde sine eiendommer og formue, og fikk dessuten bli i Østerrike. Hennes etterkommere bor fremdeles i Wallseeslottet og den keiserlige villa i Bad Ischl.
Maria Valeria-broen over Donau mellom Esztergom i Ungarn og Sturovo i Slovakia, er oppkalt etter erkehertuginnen.
Linze

Linze (kinesisk: 临泽县; pinyin: Línzé Xiàn) er et fylke i provinsen Gansu i Folkerepublikken Kina. Det ligger i byprefekturet Zhangye.
I 1999 var folketallet på 144 613 innbyggere.

Samferdsel

Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.
Flandern rundt 2014

Flandern rundt 2014 var den 98. utgaven av sykkelrittet Flandern rundt og det andre av de store klassikerne. Rittet ble avholdt over 259,1 km fra Brugge til Oudenaarde den 6. april. Det var det 8. arrangementet i UCI WorldTour 2014.
Ithkuil

Innflytelse

Quijada nevner flere språk som kilder for språket, blant annet morfofonologien fra abkhaziske verb, aspektsystemet fra Nigerkongo-språk, det posisjonelle systemet fra blant annet tzeltal, grammatisk modus fra amerikanske urfolkspråk og kasussystemet fra baskisk og dagestanske språk.

Ilaksh: den første revisjonen av Ithkuil

Etter at språket ble nevnt i det russiske språk- og vitenskapsmagasinet Computerra, ble flere russere interessert i å lære språket, men mange klagde på vanskelighetene med å uttale visse lyder i språket. Derfor gjorde Quijada om på språkets morfofonologi og publiserte det som Ilaksh 10. juni 2007.

Tallsystem

Ithkuil bruker et hundretallsystem (norsk bruker et titallsystem). Røttene for tallene fra en til ti er l-s, k-s, š-s, p-s, ţ-s, t-s, n-s, x-s, f-s, og m-s. En stamme-spesifik affiks blir brukt for å indikere et multiplum av ti, det vil si, gjøre et tall ti ganger større (gange med ti). Dette gir tall fra en til 99. Ithkuil har ikke et ord for null, istedenfor brukes en annen formulering, som oftest «ingen mengde av». Içtaîl har tegn for alle tallene mellom en og 99. Tall over 100 blir forklart med fraser i vanlig tale.

Ithkuil (2011)

Ordforrådet i Ithkuil består av rundt 3600 ordrøtter. Så langt har bare 900 direkte oversettinger. Hver rot består av en til fire konsonanter (fem-konsonant røtter finnes, men har ikke oversettinger). 
Ord i Ithkuil kan bli delt opp i to kategorier: formativer og adjunkter. Formativer kan fungere som både verb og substantiv, avhengig av den morfosyntaksiske konteksten. Det er noen ord som fungerer som både verb og substantiv, og disse kommer fra samme rot.

Stammer og mønstre

Det er tre stammer assosiert med hver rot. Hver stamme kommer i tre mønstre, en holistisk og to komplementære.

Ortografi

Ithkuils skript heter Içtaîl, og kan oversettes som «hypotetisk skrivesystem». Det er et morfofonentisk skript, fordi tegnene gir info om både fonetisk og morfologisk informasjon. Bruket av skriptet er nært knyttet med Ithkuils grammatiske system. De delene av et ord i Ithkuil som har forutsigbar uttalelse blir ikke skrevet, mens uforutsigbar uttalelse blir skrevet. Grammatiske funksjoner blir også skrevet. Ord blir derfor ofte skrevet i en veldig forkortet form. Ithkuil har to skrift system, et formelt og et uformelt. Det uformelle brukes som håndskrift og til mer kompakt bruk, med den formelle typen ville bli brukt i mer offisielle sammenhenger.
Skriftspråket ble også gjort om på i den andre revisjonen, Ilaksh, slik at et tegn representerer en hel setning i det formelle skriptet. Dette skriptet er mer fargerikt enn det uformelle og kan ha en stor mengde forskjellige former, kantene på tegnene i skriptet viser til en klasse med grammatiske trekk, fargene en annen, de andre trekkene viser til enda flere grammatiske trekk.
Det uformelle skriptet settes flere parallelle linjer etter hverandre i rekkefølge etter hvordan de er uttalt. Derfor kan denne typer uttales direkte. Dette skriptet er designet til å skrives med svart på hvit bakgrunn, i motsetting til det formelle skriptet.
Trønderbilene

Historie

TrønderBilene viderefører den person- og godstrafikken som det tidligere Fylkesbilene i Nord-Trøndelag hadde, og dessuten busstrafikken fra tidligere Fosen Trafikklag. TB ble stiftet som AS høsten 1997 for å overta Fylkesbilene som var en fylkeskommunal enhet. Det lå nok også i kortene at TB skulle selges ut av fylkeskommunen. Det gikk mange spekulasjoner om oppkjøp utover i 1998. TB hadde nå en årlig omsetning på 100 mill. kroner, hadde nærmere 200 ansatte og en vognpart på 160-180 enheter. I slutten av mai forelå det tilbud både fra Fosen Trafikklag, som nå var datterselskap av Torghatten, og Hemne Orkladal Billag som var storeier i Norgesbuss, og hadde Orkla som dominerende eier. Namsos Trafikkselskap var også interessert i oppkjøp. I november ble det kjent at TBs eier ville foretrekke et bud fra Fosen Trafikklag om å kjøpe 66 prosent av aksjene i TB. Det ble antatt av Fosens hovedaksjonær, Torghatten, ville bruke kjøpet til å skape en større enhet om busstrafikk i regionen. I mars 1999 var overtakelsen gjennomført. Eierandelen ble solgt for 25 mill. kroner, og Nord-Trøndelag fylkeskommune hadde andelen på 34 prosent noen år. Først i februar 2011 kjøpte Torghatten ASA resten av aksjene i TB.

TrønderBilene eier fra 2014 100 % av Gauldal-Østerdal Buss (tidligere Gauldal Billag og Østerdal Billag) samt 22,7 % av Namsos Trafikkselskap. I 2011 ble Torghatten ASA eneaksjonær i selskapet da de kjøpte opp de gjenværende aksjene eid av Nord-Trøndelag fylkeskommune.

Virksomhet

TrønderBilene driver i dag rutetrafikk med buss i store deler av Nord-Trøndelag samt deler av Sør-Trøndelag, deriblant på Fosen, Hitra, Frøya og i Trondheim (sistnevte på oppdrag fra AtB). I tillegg kommer turbusskjøring og betydelig godstrafikk, spesielt langtransport i regi av Schenker (tidl. Linjegods). Selskapet har også verksteder i Steinkjer, Namsos, Åfjord, Støren og på Røros.
Frosinone

Geografi

Frosinone ligger på en ås ovenfor dalen til elven Sacco, og er omgitt av fjellkjedene Monti Ernici og Monti Lepini.
Norservice

Norservice AS er en attførings- og industribedrift etablert i 1961.
Konsernet består av eiendomsselskapet Norservice Eiendom, driftsselskapet Norservice og datterselskapene Norigo, Asveco, Pluss Auto og Navigator Kompetanse..
Norservice AS er tilsluttet NHO/SBL og har 250 ansatte inkludert ansatte på opplæring.
Frivillige organisasjoner er hovedaksjonærer i Norservice AS, og konsernet har en årlig omsetning på ca 200 mill kroner.
Forsvarsmedaljen med laurbærgren

Utforming

Medaljen har samme utforming som Forsvarsmedaljen, men med en laurbærgren i sølv på båndet. Medaljen er rund med en diameter på 33 millimeter og er i sølvfarget metall. Adversen har tre sverd plassert ved siden av hverandre, pekende oppover. Reversen har teksten «FORSVARET • FOR FORTJENESTER •». Båndet er rødt med en loddrett fire millimeter bred sølvstripe midt på.
Sammen med medaljen følger diplom undertegnet av Forsvarssjefen.

Tildeling

Forsvarsmedaljen med laurbærgren kan tildeles «militært og sivilt personell som i tjenestesammenheng har utvist personlig dyktighet og fortjenstfull innsats for Forsvaret.» Lang og tro tjeneste regnes ikke som grunnlag for tildeling. Denne utmerkelsen kan også tildeles «norske og utenlandske personer utenfor Forsvarets organisasjon som på en fortjensfull måte har bistått Forsvaret.» Den kan tildeles samme person bare en gang. 
Forsvarsmedaljen med laurbærgren er tildelt en del av Forsvarets ledende personell i kraft av stilling. Dette gjelder Forsvarssjefen, sjefen for Forsvarsstaben, sjefen for Fellesoperativt hovedkvarter, sjefen for Etterretningstjenesten, sjefen for Forsvarets logistikkorganisasjon, Generalinspektøren for Hæren, Generalinspektøren for Sjøforsvaret, Generalinspektøren for Luftforsvaret, Generalinspektøren for Heimevernet og sjefen for Militærmisjonen i Brussel. 
Medaljen tildeles av Forsvarssjefen eller den han bemyndiger.  Saker om tildeling behandles av Forsvarssjefens dekorasjonsråd, tidligere Forsvarssjefens medaljeråd, og forelegges Forsvarssjefen for avgjørelse.
I 2011 ble det innført en regel om at Forsvarssjefen kan frata medaljen den som har vist seg uverdig til å bære den.
Det ble i 2013 foretatt ti tildelinger av Forsvarsmedaljen med laurbærgren og i 2014 i alt 19 tildelinger.
Presidentvalget i Ukraina 2019

Utgangsposisjon

Petro Porosjenko var sittende president etter presidentvalget i 2014, da han seiret allerede i første valgomgang. Foran valget i 2019 var det opprinnelig 39 kandidater som registrerte seg som presidentkandidater. 2 344 valgobservatører fra utenlandske organisasjoner og stater overvåket valget i Ukraina.

Andre valgomgang

Vladimir Zelenskij mottok 73,23 % av stemmene mot Petro Porosjenkos 24,45 %.
Anton Zabolotnyj

Landslaget

Han ble tatt ut i Russlands bruttotropp til VM i fotball 2018 i Russland, men ble vraket da troppen ble kuttet ned til den endelige 23-mannstroppen.
Försvarets materielverk

Försvarets materielverk (FMV) er en sivil etat under det svenske Forsvarsdepartementet. Det arbeider med å sikre utviklingen av teknikk og materiell til det svenske totalforsvaret.
FMV sporer sine røtter til Kungl. Krigskollegium, opprettet i 1630 under Gustav II Adolfs regjering. Målet var videreutvikle krigsmateriell, som ved regalskipet «Vasa»s forlis to år tidligere hadde fremstått som undermåls.
Etter flere omorganisasjoner i årenes løp ble FMV i 1968 organisert som en egen etat (myndighet). Organisasjonens motto er «teknik för Sveriges säkerhet».
Razak Pimpong

Karriere

Den danske klubben FC Midtjylland hentet Pimpong fra Ghana til Danmark, og han fikk sin debut for klubben i 2000. I juli 2005 avtalte han overgang til FC København fra januar 2006.
Pimpong fikk ikke noen umiddelbar suksess i FCK. Han scoret sitt første mål for FCK i april 2006 da han scoret vinnermålet i finalen i Royal League mot Lillestrøm. Han kom inn i det 69. minutt, scoret kampens eneste mål etter 89 minutt, før han ble sendt av banen pga måten han feiret målet.
Etter å ha spilt flere gode kamper for FCK våren 2006 ble han tatt ut i den ghanesiske troppen til fotball-VM i Tyskland. Her spilte Pimpong bra, men bommet på flere målsjanser. I gruppespillskampen mot USA ble Pimpong felt i en hodeduell med amerikaneren Oguchi Onyewu innenfor sekstenmeteren. Dommer Markus Merk dømte et kontroversielt straffespark til Ghana, og dette ble avgjørende for at Ghana vant kampen og 
dermed gikk videre til cupspillet i VM-turneringen.
I mars 2007 ble Pimpong kjøpt av Viking FK for ca. 4 millioner kroner. Han signerte en avtale ut 2010 sesongen.
I mars 2008 ble han utleid til Aalesund på en avtale som strakk seg til 4. august. I 2009 skrev han under en kontrakt med El-Masry i Egypt.
Flor de Caña

Flor de Caña er en nicaraguansk rom. Den produseres i Managua av Compañía Licorería de Nicaragua. Den har en alkoholprosent på 40. Flor de Caña regnes som et av de beste rommerkene i Latin-Amerika.
Amaladera

Utseende

Middelsstore, kraftige, kullsvarte oldenborrer. Slekten skiller seg fra de fleste andre Sericinae ved sin kraftige kroppsbygning (kan minne om små tordivler) og mørke farge. Oversiden er hvelvet og kraftig punktert, med spredte, oppstående hår.

Levevis

Larvene lever i jorda av røtter, mens de voksne insektene kan finnes gnagende på blader. De flyr godt og mye, helst om natta.

Utbredelse

Slekten er utbredt i Palearktis. I Europa forekommer den bare i Spania, de tre andre artene lever i Sentral-Asia østover til Mongolia.
Jom ha'atsma'ut

Jom ha'atsma'ut (hebraisk:יום העצמאות, yom hā-‘aṣmā’ūṯ, «uavhengighetsdagen»), Israels uavhengighetsdag eller Israels nasjonaldag, feirer Den israelske selvstendighetserklæringen i 1948. Dagen faller på den andre jødiske måneden Ijár. Frihetserklæringen ble gjort av David Ben-Gurion i Tel Aviv den 14. mai, 1948 (5. Ijár, 5708), og dermed endte Palestinamandatet. Yom Hazikaron kommer alltid før, som minnes Israels falne soldater, den 4. Ijár (uttalt «iijahr»)
En offisiell seremoni avholdes hvert år på Herzl-berget på kvelden under jom ha'atsma'ut. Seremonien inkluderer en tale av en taler fra Knesset (det israelske parlamentet), en dramaturgisk presentasjon, en rituell marsj av soldater som bærer Israels flagg, og former utarbeidede strukturer (slik som en menorá, davidsstjerne og et nummer som viser hvor gammelt Israel er) og belysning av tolv fyr (én for hver av Israels tolv stammer). Hvert år inviteres et dusin israelere, som har gjort noe betydelig innenfor et område, til å tenne fyrene. Israel-prisen (טקס חלוקת פרס ישראל) deles også ut under nasjonaldagen.
La Floresta (Uruguay)

Historie

Byen ble grunnlagt i 1911 av Miguel Perea.

Kommune

Byens ordfører (alcalde) er Isabel Huelmo (2010-2015).
Hannu Salama

Psevdonym

I tillegg til en rekke utgivelser under eget navn, utga Salama også krimlitteratur under psevdonymet «Aki Rautala».

Tiltalt og dømt for blasfemi

I 1966 ble Hannu Salama stilt for retten i Finland, anklaget for blasfemi. Grunnlaget for tiltalen var romanen Juhannustanssit fra 1964. Denne boken hadde for øvrig blitt utgitt på norsk i 1965 med tittelen Midtsommerdansen. I retten medgav Salama at det hadde vært meningen å spotte Gud i boka, og han ble nektet å ha forsvarer i saken. Han ble idømt betinget fengselsstraff i to lavere rettsinstanser, men før saken kom opp for finsk høyesterett, var blasfemiparagrafen blitt slettet fra loven. Til slutt greip president Kekkonen inn og benådet ham. Da hadde saken allerede vakt stor oppmerksomhet også utenfor landet, og blant andre Jean-Paul Sartre og Halldór Kiljan Laxness hadde engasjert seg på Salamas side.

Nordisk Råds litteraturpris

I 1975 ble han tildelt Nordisk råds litteraturpris for Siinä näkijä missä tekijä, som ble utgitt i Finland i 1972; tittelen betyr på norsk Ingen gjerning uten øyenvitner. Bare Midtsommerdansen er oversatt til norsk; den norske utgivelsen kom i 1965.
Makteliten - 252 kvinner og menn som styrer Norge

Makteliten - 252 kvinner og menn som styrer Norge er en sakprosabok utgitt i august 2016 på Kagge Forlag. Boka består av syv essays om maktforhold i Norge og en liste med de personene som redaksjonen anser som de 252 mest innflytelsesrike personene i Norge 2016. Boka har navnelister og korte biografier av personene på lista, samt en liste over de 25 mest mektigste i Norge uten rangering. Av de totalt 252 navnene i boka er 77 kvinner og 175 menn. Boka var redigert av Knut Olav Åmås sammen med Kristin Clemet, Kjetil Wiedswang og Aksel Braanen Sterri. Sven Egil Omdal bidro også om mediemakt, uten å være del av redaksjonen.
Blant kriteriene redaksjonen vurderte var formelle posisjoner, kapital, nettverk, nærhet til beslutningsprosesser, styreverv og lederposisjoner samt personlige egenskaper. Ifølge redaktør Åmås var synlighet i media ikke et kriterium, men den hadde rangere ut fra hvem som ble ansett som reelle beslutningtakere i politikk og økonomi. Både posisjon men også nettverk og personlige egenskaper.
Særlig oppmerksomhet fikk plasseringen av «Snåsamannen» Joralf Gjerstad og Bjørn Eidsvåg for det redaksjonen anså som stor symbolmakt og for å «målbære sentrale strømninger i det norske folk», og Eidsvåg for «som meningsdanner på vegne av bred, folkelig, liberal humanisme og kristendom». Nordnorske aviser diskuterte særlig hvorfor bare to personer med tilhold i Nord-Norge, Anne Husebekk i Tromsø og Alf E. Jakobsen i Hammerfest var på lista. Arne Strand i Dagsavisen kritiserte boka for ikke å ha med makt i motkulturene «som frivillige organisasjoner, miljøbevegelse og demonstrasjoner» for eksempel førte til at EU-medlemskap ble stemt ned med folkelig mobilisering i 1972 og 1994.
Biedermeier

Biedermeier er en opprinnelig tysk betegnelse på jevn, borgerlig seinempire, en stilart i europeisk kunst- og designhistorie fra cirka 1820 til 1840. I Tyskland brukes imidlertid Biedermeier om et helt tidsrom i Det tyske forbund, fra Wienerkongressen i 1815, en fredskongress som skulle regulere Europas politiske forhold etter napoleonskrigene, til revolusjonen i Tyskland i 1848.

Navn

Navnet biedermeier, egentlig Biedermaier, er en sammentrekning av Biedermann og Bummelmaier, som var navnene på to tyske besteborgere som forfatteren Viktor von Scheffel lanserte i vittighetsbladet Fliegende Blätter 1848. Etter dikteren Ludwig Eichrodts dikt Biedermaiers Liederlust fra 1850 i Fliegende Blätter ble ordet vanlig, men hadde opprinnelig, som så mange stilbetegnelser, en nedsettende betydning.
Paunglaung-demningen

Paunglaung-demningen er en demning med et vannkraftverk i elva Paunglaung, ei sideelv til Irrawaddy, i Myanmar (Burma). Utbyggingen startet i 1996 og anlegget stod ferdig i 2005.
Totalt installert vannkrafteffekt er 280 MW.
Emmasofia

Emmasofia er en norsk stiftelse basert i Oslo, som arbeider for å legalisere rusmiddelet MDMA og psykedeliske stoffer som LSD og psilocybin. Stiftelsen ble grunnlagt i 2015 av forskerparet Pål-Ørjan Johansen og Teri Krebs.
Ifølge Emmasofia strider forbudet mot MDMA og psykedelika mot menneskerettighetene, fordi de mener at bruken av disse stoffene ikke er farligere enn andre aktiviteter som er fullt lovlige, og at de kan spille en viktig rolle for personlig utvikling, spiritualitet eller rekreasjon.
Johansen og Krebs har bakgrunn fra NTNU. I 2008 fikk de støtte fra Norges forskningsråd for å forske på om MDMA kan hjelpe folk med posttraumatisk stresslidelse. Studien ble imidlertid avbrutt og paret gjorde i stedet en metastudie på bruk av LSD mot alkoholisme som ble publisert i 2012. I 2013 publiserte de en studie som ikke fant sammenheng mellom bruk av psykedelika og økte mentale lidelser, basert på en amerikansk befolkningsundersøkelse med 130 000 personer, hvorav 22 000 hadde brukt LSD, psilocybin eller meskalin minst én gang. Studien ble kritisert av Ragnar Nesvåg og Eivind Ystrøm fra Folkehelseinstituttet og Jørgen G. Bramness fra Universitetet i Oslo, som hevdet at studien hadde metodiske svakheter og at en kunne kommet frem til motsatt konklusjon med det samme tallmaterialet.
Sangen til henne

Handling

Märta Holm og Arne Wingård er forlovet med hverandre. Hun er ballettdanser på Kungliga Operan og han er en ung kjempende skuespiller som får småroller på et teater. Märta leser i ei avis om et sjalusidrama i Stockholm, hvor en ung mann drepte både sin forlovede og sin rival. Hun spør sin forlovede om han kunne bli sjalu på henne. Det fører til en livlig krangel og så forsoning. Under kveldens forberedelser på teatret flørter primadonnaen Liva Lundberg med Arne, men han besvarer det med kulde. På operaen forteller Märta for de andre kvinnelige danserne om hvor meget hun stoler på sin forlovede. Det går rykter blant jentene om at den stilige og syngende ungkaren Carlo Martin skal gjestespille der.  
På operaen passerer Martin de kvinnelige ballettdanserne som står i en klump og som - på ert - dytter til Märta slik at hun havner rett i hans favn. Det gjør ham interessert i henne. På hotellet kan ikke Martin glemme Märta. Hans venn, Harry Händel fra Stockholm, forteller at man denne dagen slipper å repetere på operaen. Herrene går ut og får se Märta, mens hun står og kikker på et butikkvindu i Gamla Stan. De tar en spasertur i bakgatene. Når de støter på en ensom fiolinspillende gatemusikant, synger Martin for henførte lyttere i vinduene. Märta forteller at hun om noen minutter skal treffe noen utenfor operaen, og herrene kjører henne dit i en drosje. Det tas ikke nådig opp av den ventende Arne.
På teatret erter Liva ham for sangeren Martins popularitet, underforstått at Märta skulle kunne la seg bli påvirket. På operaen mottar hun en stor konfekteske fra Martin, og den deler hun med de andre jentene. Hjemme på hotellet er Martin så oppstemt at han bestiller 20 røde roser til Märta. Neste dag blir repetisjonen innstilt og det er strålende snøvær ute. Martin og Händel inviterer Märta og ei venninne på sledetur til Djurgårdsbrunns vertshus. Uheldigvis har Arne fri fra teatret. Han sitter allerede i vertshuset, går derfra og er senere uhøflig mot Märta når hun slår på tråden. 
Liva lykkes i lokke med seg den sjalu Arne til danserestauranten Rondo etter at teaterforestillinn er slutt. Märta får vite dette og ber Martin om å invitere henne med seg dit. Märta og Arne stirrer kjølig på hverandre og fraterniserer ikke. Liva har det veldig trist med sin arge kavalér. Sammen med Martin reiser Märta i drosje etter Arne og Liva. Hun ber Martin om å synge for henne i drosjen, men av edelmot nekter han det. «Jag vill inte erövra en kvinna på det futtiga sättet,» svarer han. Han inviterer i stedet Märta, hennes mor og Arne til samme losje på operaen og håper å kunne synge seg til Märtas'kjærlighet . Det får motsatt virkning: Märta og Arne forsones.
Strukturgeologi

Strukturgeologi er studiet av tredimensjonal fordeling av bergarter og deres planare eller foldede overflater, og deres tekstur.
Strukturgeologi er et fagfelt innen geologi som omhandler geologiske prosesser der en kraft resulterer i transformasjon av form, arrangement eller intern fabric av bergart til en annen form, arrangement eller tekstur. Petroleum strukturgeologer kan tolke bassengmodeller ved hjelp av flere teknikker. Disse teknikker omfatter tolkning av overflatedata, brønndata, fysiske målinger og seismiske data. Mange strukturgeologer bruker 2D/3D geologisk modellering programvare for å integrere disse datasettene.

Strøk og fall

Helningen til et plan måles ved strøk og fall. Foldeaksefall måles i fall og fallretning. Orientering til foldeakse måles i strøk og fall eller fall og fallretning.
Lineasjon måles ved fall og fallretning, hvis mulig.
Bjørn Hvinden

Utdanning

Hvinden fullførte magistergraden i sosiologi ved Universitetet i Oslo (UiO) i 1977, og doktorgraden (dr.philos.) i sosiologi ved samme universitet i 1992. Doktoravhandlingen ble utgitt som bok i 1994 under tittelen:  Divided Against Itself: A study of integration in welfare bureaucracy.
Ultimaker

Ultimaker er et nederlandsk firma, som fremstiller 3D-printere med åpen standard.
Ultimaker 3D-printere er kommet i to versjoner Ultimaker Original og Ultimaker 2. Ultimaker 2 finnes i tre størrelser med det samme teknologisk utstyret: den opprinnelige størrelsen, Ultimaker 2 Go (med mindre byggevolum) og Ultimaker 2 Extended (med større byggevolum).
I 2014 bedømte Maker Shed Ultimaker 2 som den beste 3D-printeren i sin prisklasse.